Racerkøreren Marco Sørensen fra Godthåb ved Aalborg kørte en sikker tredjeplads hjem, da det første af to Formel 3-løb blev kørt på den belgiske bane, Zolder, i dag.

Løbet begyndte på regnvåd bane, hvilket gav flere perioder med gult flag. Marco Sørensen startede som nummer fire og kørte sig op på en tredjeplads. Mod slutningen af løbet fik han også lukket hullet til tyske Klaus Bachler på andenpladsen. På løbets sidste omgange havde Marco Sørensen flere, men uden held. - Jeg kørte et stabilt race og fik indhentet Bachler. Det var lidt svært at overhale, da jeg ved hvert forsøg måtte køre uden for det tørre spor og dermed ikke kunne bremse optimalt, siger Marco Sørensen. Anden afdeling af løbet køres søndag.